Okresná prokuratúra Košice II 
Mojmírova 5, 040 46 Košice 1

Sp. zn. : 3 Pv 780/11/8803	Košice II, 7.3.2012
EEČ : 2-64-55-2012

U Z N E S E N I E

Trestná vec:	obvinená XXXXX  
Prečin:	ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice II
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Spoločnosť detskej onkológie, XXXXX číslo účtu XXXXX 
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou 133/2011.

Skutková veta: 
V trestnej veci vedenej proti obvinenej XXXXX pre prečin ublíženia na zdraví podľa § 157 ods.1 Tr. zákona, ktorého sa dopustila na tom skutkovom základe, že 

- XXXXX dňa 24.10.2011 v čase o 10,40 hod. viedla po ul. XXXXX smerom k ul. XXXXX osobné motorové vozidlo zn. VW Polo, EČV XXXXX v ľavom jazdnom pruhu dvojpruhovej cesty pre jeden smer jazdy, pričom za zastávkou autobusov MHD v dôsledku nesprávnej techniky jazdy zrazila  prednou časťou motorového vozidla z pravej strany prechádzajúceho chodca XXXXX, nar. XXXXX, ktorý cez vozovku prechádzal mimo vyznačeného priechodu pre chodcov a pri dopravnej nehode utrpel otras mozgu ľahkého stupňa, podvrtnutie krčnej chrbtice, pomliaždenie hrudnej steny ťažšieho stupňa, pomliaždenie ťažšieho stupňa pravého kolenného kĺbu, pomliaždenie ľavého ramena ťažšieho stupňa, zlomeninu oboch členkov vľavo úplná, bez posunutia úlomkov a mikroskopickú prítomnosť krvi v moči, s dobou liečenia v trvaní najmenej 8 týždňov.

Odôvodnenie: 
	Uznesením povereného príslušníka PZ, sp. zn. ORP-XXXXX zo dňa 09.11.2011 bolo začaté trestné stíhanie vo veci pre prečin ublíženia na zdraví podľa § 157 ods.1  Tr. zákona a dňa 13.12.2011 bolo  vznesené obvinenie XXXXX pre prečin ublíženia na zdraví podľa  § 157 ods.1 Tr. zákona, na tom skutkovom základe, tak ako je to uvedené vo výrokovej časti tohto rozhodnutia.

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov v zmysle  ustanovenia § 220 ods.1 Tr. poriadku.

	Obvinená a poškodený vyslovili súhlas s uzavretím zmieru. Obvinená slobodne a vážne vyhlásila, že spáchala skutok, za ktorý je stíhaná, pričom svoje konanie oľutovala. Pokiaľ ide o náhradu spôsobenej škody, obvinená urobila iné vhodné opatrenie tým, že predmetnú dopravnú nehodu oznámila v poisťovni KOOPERATÍVA a.s. Bratislava, pobočka XXXXX dňa 24.10.2011 pod číslom XXXXX kde uviedla všetky potrebné údaje pre náhradu spôsobenej škody.

	Obvinená zložila na účet Okresnej prokuratúry XXXXX finančnú čiastku vo výške 200,- Eur,  z ktorej 50% poukázal  na peňažnú pomoc  obetiam trestnej činnosti a zvyšných 50% poukázala v prospech Spoločnosti detskej onkológie, XXXXX XXXXX XXXXX, číslo účtu  XXXXX

Účastníci dohody zhodne prehlásili, že zmier uzavreli slobodne, vážne, zrozumiteľne a určito.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej, ktorá doposiaľ nebola súdne trestaná, v EKV nemá žiadny záznam,  považujem takýto spôsob rozhodnutia za dostačujúci z hľadiska naplnenia účelu Tr. zákona a preto som rozhodol tak, ako je to uvedené vo výrokovej časti tohoto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Róbert Šotik
prokurátor